CELEX: 32014R0772
Language: da
Date: 2014-07-14
Title: Kommissionens gennemførelsesforordning (EU) nr. 772/2014 af 14. juli 2014 om fastsættelse af regler for den intensitet af offentlig bistand, der anvendes på de samlede støtteberettigede udgifter til visse operationer, der finansieres under Den Europæiske Hav- og Fiskerifond

16.7.2014   
            
            
               DA
            
            
               Den Europæiske Unions Tidende
            
            
               L 209/47
            
         KOMMISSIONENS GENNEMFØRELSESFORORDNING (EU) Nr. 772/2014
   af 14. juli 2014
   om fastsættelse af regler for den intensitet af offentlig bistand, der anvendes på de samlede støtteberettigede udgifter til visse operationer, der finansieres under Den Europæiske Hav- og Fiskerifond
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 508/2014 af 15. maj 2014 om Den Europæiske Hav- og Fiskerifond og om ophævelse af Rådets forordning (EF) nr. 2328/2003, (EF) nr. 861/2006, (EF) nr. 1198/2006 og (EF) nr. 791/2007 samt Europa-Parlamentets og Rådets forordning (EU) nr. 1255/2011 (1), særlig artikel 95, stk. 5, og
   ud fra følgende betragtninger:
   
               (1)
            
            
               I artikel 95, stk. 1, i forordning (EU) nr. 508/2014 fastsættes der generelle regler for intensiteten af offentlig bistand, der anvendes på de samlede støtteberettigede udgifter for en operation, der finansieres under Den Europæiske Hav- og Fiskerifond (EHFF).
            
         
               (2)
            
            
               I artikel 95, stk. 4, fastsættes det som en undtagelse, at der anvendes ekstra procentpoint for intensiteten af offentlig bistand, der ydes til specifikke typer operationer, som er fastsat i bilag I til forordning (EU) nr. 508/2014. Samtidig begrænses EHFF's støtte til visse typer operationer, idet der ved artikel 94, stk. 3, litra c), og artikel 69, stk. 2, indføres en reduceret medfinansieringssats for ikke at bringe reformen af den fælles fiskeripolitik i fare. Denne logik afspejles også i de forskellige niveauer for ekstra procentpoint af støtteintensitet, der er opført i bilag I til forordning (EU) nr. 508/2014. Opfyldelsen af visse betingelser i bilag I til forordning (EU) nr. 508/2014 kan derfor føre til en stigning i procentpointene for intensiteten af offentlig bistand eller har ført til en nedsættelse af procentpointene for intensiteten af offentlig bistand.
            
         
               (3)
            
            
               Det bør derfor sikres, at akkumuleringen af ekstra procentpoint af støtteintensitet i tilfælde, hvor flere af de i bilag I til forordning (EU) nr. 508/2014 fastsatte betingelser er overholdt i forbindelse med en operation, ikke bringer den fælles fiskeripolitiks målsætninger i fare og ikke fører til overkompensation eller urimelig fordrejning af fiskeri- og akvakultursektorens markedsregler.
            
         
               (4)
            
            
               Hvis en operation opfylder de betingelser, der er fastsat i bilag I til forordning (EU) nr. 508/2014, kan medlemsstaterne således anvende en øget intensitet af offentlig bistand, hvilket muliggør en yderligere stigning i procentpointene. Ved opfyldelse af mere end én af betingelserne i bilag I til forordning (EU) nr. 508/2014, hvilket muliggør flere stigninger i procentpoint i forbindelse med en operation, bør muligheden for stigning imidlertid begrænses til den største stigning. Ved opfyldelse af mere end én af betingelserne i bilag I til forordning (EU) nr. 508/2014, der medfører nedsættelser i procentpoint i forbindelse med en operation, bør nedsættelsen begrænses til den største nedsættelse.
            
         
               (5)
            
            
               Endelig bør der i tilfælde, hvor der i forbindelse med en operation kan tildeles en eller flere stigninger eller nedsættelser i procentpoint pga. opfyldelse af flere betingelser i bilag I til forordning (EU) nr. 508/2014, ses bort fra eventuelle stigninger og kun anvendes den højeste nedsættelse for at opfylde forpligtelsen til at nedsætte procentpointene for visse typer operationer, der er fastsat i bilag I til forordning (EU) nr. 508/2014.
            
         
               (6)
            
            
               For at sikre omgående anvendelse af foranstaltningerne i denne forordning, bør den træde i kraft dagen efter offentliggørelsen i Den Europæiske Unions Tidende.
            
         
               (7)
            
            
               Foranstaltningerne i denne forordning er i overensstemmelse med udtalelse fra Udvalget for Den Europæiske Hav- og Fiskerifond —
            
         VEDTAGET DENNE FORORDNING:
   Artikel 1
   Specifik intensitet af offentlig bistand
   Hvis flere af de betingelser, der er fastsat i bilag I til forordning (EU) nr. 508/2014, er opfyldt for én og samme operation gælder følgende stigninger og nedsættelser af de forskellige ekstra procentpoint af den offentlige bistand, som er fastsat i nævnte bilag:
   
               a)
            
            
               hvis flere stigninger af procentpoint er gældende i henhold til bilag I til forordning (EU) nr. 508/2014, anvendes kun den største af stigningerne
            
         
               b)
            
            
               hvis flere nedsættelser af procentpoint er gældende i henhold til bilag I i forordning (EU) nr. 508/2014, anvendes kun den største af nedsættelserne
            
         
               c)
            
            
               hvis en operation kan være omfattet af en eller flere ekstra stigninger af procentpoint, og der samtidig gælder en eller flere nedsættelser af procentpoint som omhandlet i bilag I i forordning (EU) nr. 508/2014, anvendes kun den største af nedsættelserne.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. juli 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 149 af 20.5.2014, s. 1.